Bion (riaa)

El Bion (Bione) l'è on riaa, el terz pussee important de Lecch. L'è longh sett chilometer.
L'è ben pussee pinin del Caldon e del Gerenzon. El nass ai Pian d'Erna e 'l borla giò dent al Lagh de Garlaa, dopo d'avè traversaa la Val Comera e la città de Lecch.
On temp el Bion el finiva dent a l'Adda, ma el sò percors l'è staa spostaa in del 1846.

L'è cognossuu perchè 'l Lissander Manzon l'ha descritt in del sò Promessi Sposi; l'è 'l riaa indove la passa la Luzia per ciappà el barchett che le menarà via de Lecch, a Monscia. L'è chì che la Luzia la fa el sò discors Addio, monti....

Categoria:Rial de Lech
Categoria:Val Comera